cyanic-selkie/wikianc huggingface dataset:
கொரிய இலக்கியம்
கொரியாவின் பிரிவினை
அதேவேளையில் இலக்கியம் தேசியப் பிரிவினையை அக்கறையோடு பேசியது. இக்கருப்பொருள் மக்களிடம் பெரிய வரவெஐப் பெற்றது. இந்நூற்றாண்டின் தொடக்கத்தில் இன்னமும் பொதுக் கருப்பொருளாக விளங்கிவருகிறது. என்றாலும் செவ்வியல் கதைகளையும் மக்கள் விரும்புகின்றனர். தென்கொரியாவில் பல வடகொரிய எழுத்தாளர்கள் இன்று பெரிதும் வரவெற்கவும் மதிக்கவும் படுகின்றனர். 2005 இல் வட, தென் கொரிய எழுத்தாளர்களின் கூட்டு இலக்கியப் பேராயம் நட்த்தப்பட்டது.
கொரியப் புலம்பெயர் இலக்கியம்
கொரிய இலக்கியம் 1980களுக்குப் பிறகே தீவகம் தாண்டி வெளியுலகின் பார்வைக்கு வந்தது எனலாம். மொழிபெயர்க்கப்பட்ட நூல்களோ பன்முகமானவை. மொழிபெயர்ப்பின் தரமும் மேம்பட்டது.* நெருப்புப் பூக்கள் (1974) ஆங்கிலத்தில் வெளியிடப்பட்ட முதல் கொரிய இலக்கியத் தொகுதி ஆகும். ஆங்கிலம் சாராத மொழிகளில் மிகவும் குறைவாகவே கொரிய இலக்கியங்கள் மொழிபெயர்க்கப்பட்டன. செருமானியம், எசுபானியம், பிரெஞ்சு, போலிசு மொழிகளில் இவற்றை மொழிபெயர்க்க கொரிய எல்.டி.ஐ உதவியது.கொரியத் திரைப்படங்களி வெற்றி கொரிய மக்கள் இலக்கிய மொழிபெயர்ப்புக்குக் குறிப்பாக, யப்பானிலும் சீனாவிலும்உந்துதல் அளித்தது.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2015
குஷிநகர் மாவட்டம்
குஷிநகர் மாவட்டம், இந்தியாவின் உத்தரப் பிரதேசத்தில் உள்ளது. இதன் தலைமையகம் பதரௌனா நகரில் உள்ளது. கவுதம புத்தர் தனது என்பதாவது அகவையில் பரிநிர்வாணம் அடைந்த குஷிநகர் இங்குள்ளது. இதன் காரணமாக இந்த மாவட்டத்திற்கும் இதே பெயர் சூட்டப்பட்டது.
பொருளாதாரம்
வளர்ச்சியில் பின்தங்கியுள்ள இந்திய மாவட்டங்களுக்கு வளர்ச்சி நிதி அளிக்கப்படும். அந்த நிதியை இந்த மாவட்டமும் பெறுகிறது.
மக்கள் தொகை
2011 ஆம் ஆண்டு கணக்கெடுப்பின்போது 3,560,830 மக்கள் வாழ்ந்தனர்.
சராசரியாக சதுர கிலோமீட்டருக்குள் 1226 பேர் என்ற அளவில் மக்கள் நெருக்கம் இருக்கிறது. பால் விகித அளவீட்டின்படி, சராசரியாக 1000 ஆண்களுக்கு 955 பெண்கள் என்ற அளவில் உள்ளனர். இங்கு வாழ்பவர்களில் 67.66% பேர் கல்வியறிவு பெற்றுள்ளனர்.
இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
விடுதலை (இதழ்)
thumb|right|இதழின் முன்பக்கம் விடுதலை இதழ் திராவிடர் கழகத்தால் நடத்தப்பட்டு வரும் பத்திரிக்கை ஆகும். இதன் தற்போதைய ஆசிரியர் கி. வீரமணி ஆவார்.
வரலாறு
நீதிக் கட்சியால் தோற்றுவிக்கப்பட்டு பிறகு தந்தை பெரியார் அவர்களின் பொறுப்பில் நடத்தப்பட்டது. சூன் 1, 1935ல் வாரம் இருமுறை ஏடாக காலணா விலையில் வெளிவந்தது. சூன் 1, 1937 முதல் நாளேடாக அரையணா விலையில் பெரியார் பொறுப்பில் ஈரோட்டில் இருந்தும் வெளிவந்தது. தொடர்ந்து சென்னையிலிருந்து வெளியாகிக் கொண்டிருக்கிறது.
தொடக்கத்தில் சென்னையில் 14, மௌண்ட் ரோடு என்ற முகவரியிலிருந்தும் பின்னர் ஈரோடு குடியரசு பணிமனையில் விடுதலை அலுவலகத்திலிருந்தும் பின்னர் சென்னை சிந்தாதரிப்பேட்டை பாலகிருட்ண பிள்ளை தெருவிலிருந்தும், 1965 நவம்பர் முதல் சென்னை பெரியார் திடலிலிருந்தும் விடுதலை வெளிவருகிறது. இதில் டி. ஏ. வி நாதன், பண்டித எஸ். முத்துசாமிபிள்ளை, அ. பொன்னம்பலனார், சாமி. சிதம்பரனார், கா. ந. அண்ணாதுரை, குத்தூசி குருசாமி, மணியம்மை, கி. வீரமணி ஆகியோர் ஆசிரியராக பணியாற்றியுள்ளனர். தற்போதைய ஆசிரியராக திராவிடர் கழக பொது செயலாளர் கி. வீரமணி உள்ளார்.
பெரியாரது அண்ணன் மகன் ஈ. வெ. கி. சம்பத், அவரிடமிருந்து விலகும்வரை அதனை நிர்வகித்து வந்தார். பவளவிழா காணும் இந்நாளிதழ் பெரியாரின் பகுத்தறிவு கொள்கைகளை மக்களிடையே எடுத்துச் செல்லும் ஊடகமாக விளங்கியது. அவரது கொள்கைகள் காரணமாக விளம்பரங்கள் கிடைக்காதபோதும் ஆர்வமிக்க தொண்டர்களின் சந்தாத்தொகை மூலம் நாளிதழை நடத்தி வந்தார். அவர் 1949இல் மணியம்மையை வாரிசாக அறிவித்ததும் திருமண முடிவை தெரிவித்ததும் விடுதலை மூலமேயாகும். தமிழ் அச்சு எழுத்துகளில் மாற்றம் ஏற்படுத்தியதும் இந்த நாளிதழே.
சமூக நிலைப்பாடுகள்
1939ம் ஆண்டிலேயே ஈழத் தமிழர்களுக்காக குரல் கொடுத்தது. இந்தி எதிர்ப்புப் போராட்டத்தில் மிக கடுமையான விமர்சனங்களை வைத்தது. இராசாசி கொண்டு வந்த குலகல்வி திட்டத்திற்கு கடும் எதிர்ப்பு தெரிவித்து கட்டுரைகள் வெளியிட்டது. தமிழகத்தில் 69 சதவிகித இட ஒதுக்கீட்டிற்கு குரல் கொடுத்தது விடுதலை.
தடை
1987ம் ஆண்டு கடலூர், மதுரை, சிறைகளில் சிறை அதிகாரிகளால் விடுதலைக்கு தடை போடப்பட்டது. உள்துறை தனிச் செயலாளர் அந்த தடை ஆணையை விலக்கிக் கொண்டதால் 27.11.1987ல் வழக்கு விசாரணை தேவையில்லை என்று நீதியரசர் சத்யதேவ் தீர்ப்பு அளித்தார்
பெரியார்
ஒழுக்கக் கேடானதும், மூடநம்பிக்கைகளை வளர்க்கக்கூடியதும், தமிழ் மக்களுக்கு சமுதாயத்திலும், அரசியலிலும், உத்தியோகத் துறையிலும் கேடு அளிக்கக் கூடியதுமான காரியங்களை வெளியாக்கி, அக்கேடுகளைப் போக்குவதற்காகப் பாடுபடும் பத்திரிக்கை விடுதலை. விடுதலைப் பத்திரிக்கை இல்லாதிருந்திருந்தால் மேற்கண்ட துறைகளில் ஏற்படும் கேடுகளை ஏன் என்று கேட்க நாதியில்லாமல் போயிருக்கும். (விடுதலை 16.6.1964)
அண்ணா
தனது இனத்தைத் தட்டி எழுப்ப தன் இனத்தின் இழிவைப் போக்க தன் இனத்தார் அகப்பட்டுள்ள வஞ்சக வலையைக் கிழித்தெறிய பாடுபடும் ஒரே தினசரி விடுதலையே.
கருணாநிதி
நான் முதலில் படிக்கும் ஏடு விடுதலையே. அறியாமையிலிருந்து விடுதலை ஆதிக்க வெறியிலிருந்து விடுதலை விடுதலைக்காக களத்தில் வாளேந்தி கடும் போர் புரிந்து வரும் விடுதலையே.
குன்றக்குடி அடிகளார்
தமிழன் வீடு என்பதற்கான அறிவிப்புப் பலகை விடுதலை
ஏ.கே. கோபாலன்
கம்யூனிஸ்டுக் கட்சி அடக்குமுறைக்கு உட்பட்டபோது சனநாயக உரிமைக்காக நிமிர்ந்து நின்று கிளர்ச்சி செய்தது திராவிடர் கழக தோழர்களும் விடுதலையுமே.
கி.ஆ.பெ. விசுவநாதம்
விடுதலை நேர்மை உள்ளவர்களுக்கு நீலோற்பல மாலை. விஷமக் காரர்களுக்கு விரியன் பாம்புக்குட்டி.
பத்திரிக்கையாளர் சோலை
ரசிய புரட்சி கண்ட மாமேதை லெனினுக்குப் போர் வாளாக இருந்தது இஸ்காரா (தீப்பொறி). சமுதாயப் புரட்சி கண்ட தந்தை பெரியாருக்குக் கேடயமாக இருந்தது- இன்றும் இருப்பது விடுதலை.
குவாத்தமாலா தீ எரிமலை
குவாத்தமாலா தீ எரிமலை என்பது குவாத்தமாலாவில் உள்ள ஒரு சுழல்வடிவ எரிமலை ஆகும். இது சிமிலிந்தாங்கோ, எஸ்க்யுன்ட்லா மற்றும் சேக்கெபேக்ஸ் துறைகள் ஆகியவற்றின் எல்லைகளில் அமைந்துள்ளது.இது அன்டிகுவாவின் மேற்கில் சுமார் 16 கிலோமீட்டர் (9.9 மைல்) உள்ளது. இது குவாத்தமாலாவின் புகழ்பெற்ற நகரங்களில் ஒன்றாகும்.இது 2018 ஆம் ஆண்டு ஜூன் மாதத்திற்கு  பின்னர் அடிக்கடி வெடித்தது.
விரைவு அதிரடிப் படை
விரைவு அதிரடிப் படை (Rapid Action Force) என்பது இந்தியாவின் நடுவண் ரிசர்வ் காவல் படையின் சிறப்புப் படைப்பிரிவு ஆகும். இது 1991 டிசம்பர் 11 இல் ஆரம்பிக்கப்பட்டு 1992 அக்டோபரில் முழுமையான செயல்பாட்டுக்கு வந்தது. இப்படை கலவரம் மற்றும் அது தொடர்பான அமைதியின்மையை கட்டுப்படுத்த உதவுகிறது. இப்படை தற்போது சிஆர்பிஎஃப்ல் உள்ள 99 லிருந்து 108 வரை  எண் கொண்ட 10 படைப்பிரிவு கொண்டிருக்கிறது.
கலவர கட்டுப்பாடு
இப்படை கலவரக்காரர்களுக்கு எதிரான இதன் தாக்கத்தை ஏற்படுத்தியுள்ளது. மேலும் இது மக்களின் நம்பிக்கையை மீட்டு வருகிறது. இது இனவாத வன்முறைகளை தடுத்தல் மற்றும் மும்பை தாக்குதல் போன்ற தீவிரவாத தாக்குதல்களை தடுத்தல் போன்ற செயல்களை செம்மையாக செய்துவருகிறது.
மேற்கோள்கள்
பகுப்பு:இந்தியத் துணை இராணுவம்
தொப்பலாக்கரை ஊராட்சி
தொப்பலாக்கரை ஊராட்சி (Thoppulakkarai Gram Panchayat), தமிழ்நாட்டின் விருதுநகர் மாவட்டத்தில் உள்ள திருச்சுழி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1413 ஆகும். இவர்களில் பெண்கள் 739 பேரும் ஆண்கள் 674 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மரியா ரோ வின்சென்ட்
மரியா ரோ வின்சன்ட் (Mariya Ro Vincent) ஒரு திரைப்படப்பாடகர், இசையமைப்பாளர் மற்றும் குரல் ஏற்பாட்டாளர் ஆவார். ஏ.ஆர்.ரஹ்மான், ஹாரிஸ் ஜெயராஜ், டி. இம்மான் , விஜய் ஆண்டனி, ஸ்ரீனிவாஸ், அனிருத் ரவிச்சந்தர், எஸ்.ஜே. சூர்யா மற்றும் ஜோஷ்வா ஸ்ரீதர் போன்ற சிறந்த இசை இயக்குனர்களுடன் பணிபுரிந்துள்ளார். அவரது வெற்றி பாடல்களில் சில கடல் திரைப்படத்தில் இருந்து "அடியே", வணக்கம் சென்னை திரைப்படத்தில் இருந்து "ஹே" போன்றவை அடங்கும். கடல், மரியான், நெடுஞ்சாலை, மில்லியன் டாலர் ஆர்ம், யாமிருக்க பயமேன் மற்றும் இது போன்ற பல வெற்றித் திரைப்படங்களில் அவரது குரல் இடம்பெற்றுள்ளது. மலேசியாவில் நடைபெற்ற விஜய் தொலைக்காட்சியின் "ஏர்டெல் சூப்பர் சிங்கர்" மற்றும் மழவில் மனோரமாவின் "ஜோஸ்கோ இந்திய குரல்" மற்றும் மலேசியாவில் உள்ள ஆஸ்ட்ரோ தொலைக்காட்சியில் "சூப்பர் ஸ்டார்"'' போன்ற பல்வேறு தொலைக்காட்சி நிகழ்ச்சிகளை ஏற்பாடு செய்யவும், தயாரிக்கவும் அவருக்கு வாய்ப்பு கிடைத்தது. எல் ஃபெ என்றழைக்கப்படும் குரல் இசைக்குழுவின் முன்னணி பாடகராகவும், பல்வேறு இசை நிகழ்ச்சிகளிலும் ஈடுபடுகிறார்.
ஆரம்ப வாழ்க்கை மற்றும் குடும்ப பின்னணி
மரியா ரோஷ்னி வின்சென்ட் சென்னை நகரில் 1989, ஜனவரி 4 ஆம் நாள் பிறந்தார். இவரது தந்தை திரு லியோ வின்சென்ட், ஒரு பொறியியலாளர் மற்றும் இவரது தாயார் பெயர் திருமதி.அனிதா வின்சென்ட் என்பதாகும். இவரது இளைய சகோதரி மரியான் ரஞ்சினி வின்சென்ட் ஒரு வரைகலை வடிவமைப்பாளர் ஆவார். இவர் குடும்பத்தில் ஒரே தொழில்முறை இசைக்கலைஞர் ஆவார். அவர் குட் ஷெப்பர்ட் மெட்ரிக்லேஷன் மேல்நிலைப் பள்ளியில் பயின்றார். இவர் ஸ்டெல்லா மாரிஸ் கல்லூரியில் இருந்து இளங்கலை விலங்கியல் பட்டம் பெற்றார். அவர் சென்னை பல்கலைக்கழகத்தில் ஆங்கிலத்தில் இளங்கலைப் பட்டத்தையும் பெற்றுள்ளார். அவர் கோலாலம்பூரில் உள்ள சர்வதேச இசைக் கல்லூரி (ஐ.சி.ஓ.ஓ.எம்) மற்றும் பாஸ்டனில் உள்ள பெர்க்லீ மியூசிக் ஆஃப் மியூசிக் ஆகியவற்றில் இசையமைப்பில் இளங்கலை பட்டம் முடித்துள்ளார். இவர் லண்டன் டிரினிட்டி கல்லூரியில் பியானோவில் 8 வது நிலை முடித்துள்ளார். அவர் பியானோ மற்றும் கிட்டார் என்ற இசைக் கருவிகளை வாசிக்க நன்கு அரிந்தவர்.
குறிப்புகள்
பகுப்பு:1989 பிறப்புகள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:வாழும் நபர்கள் பகுப்பு:சென்னைப் பாடகர்கள் பகுப்பு:தமிழ்நாட்டுப் பெண் இசைக்கலைஞர்கள்
இலங்கை பொதுசன முன்னணி
இலங்கை பொதுசன முன்னணி (Sri Lanka Podujana Peramuna, சிறீலங்கா பொதுஜன பெரமுன, SLPP), என்பது இலங்கையின் ஓர் அரசியல் கூட்டணி ஆகும். முன்னாளில் சிறிய கட்சிகளாக இருந்த இலங்கை தேசிய முன்னணி, நமது இலங்கை சுதந்திர முன்னணி ஆகிய கட்சிகள் 2016 இல் இலங்கை பொதுசன முன்னணி என்ற பெயரில் இணைந்தன. இக்கூட்டணியில் முன்னாள் அரசுத்தலைவர் மகிந்த ராசபக்சவிற்கு ஆதரவான ஐக்கிய மக்கள் சுதந்திரக் கூட்டணியின் சில உறுப்பினர்களும் இணைந்தனர். இம்முன்னணியின் நிறுவனத் தலைவர் ஜி. எல். பீரிஸ் ஆவார். 2019 ஆகத்து 11 இல் மகிந்த ராசபக்ச தலைவரானார்.
இலங்கை தேசிய முன்னணி
இலங்கை தேசிய முன்னணி (Sri Lanka Jathika Peramuna, Sri Lanka National Front, SLNF) 2001 நாடாளுமன்றத் தேர்தலில் 15 தேர்தல் மாவட்டங்களில் போட்டியிட்டு, மொத்தம் 719 வாக்குகளை மட்டும் பெற்று எந்த இடங்கலையும் கைப்பற்றவில்லை. 2004 நாடாளுமன்றத் தேர்தலில் 17 மாவட்டங்கலில் போட்டியிட்டு மொத்தம் 493 வாக்குகளை மட்டும் பெற்றது. 2010 நாடாளுமன்றத் தேர்தலில் 19 மாவட்டங்கலில் போட்டியிட்டு மொத்தம் 5,313 வாக்குகளைப் பெற்று எந்த இடங்களையும் கைப்பற்றவில்லை.
இதன் தலைவர் விமல் கீகனகே 2005 அரசுத்தலைவர் தேர்தலில் போட்டியிட்டு 6,639 வாக்குகளைப் பெற்று எட்டாவதாக வந்தார். 2015 அரசுத்தலைவர் தேர்தலில் இவர் மீண்டும் போட்டியிட்டு 1,826 வாக்குகள் பெற்று கடைசியாக (19வது) வந்தார்.
நமது இலங்கை சுதந்திர முன்னணி
2015 இல் இலங்கை தேசிய முன்னணி நமது இலங்கை சுதந்திர முன்னணி (Our Sri Lanka Freedom Front, Ape Sri Lanka Nidahas Peramuna) எனப் பெயரை மாற்றி, சின்னத்தை துடுப்பாட்ட மட்டையில் இருந்து, பூ மொட்டிற்கு மாற்றியது.
இலங்கை பொதுசன முன்னணி
2016 நவம்பரில் நமது இலங்கை சுதந்திர முன்னணி இலங்கை பொதுஜன முன்னணி (Sri Lanka Podujana Peramuna) என்ற பெயரில் கூட்டு எதிரணியுடன் இணைந்தது. இதன் தலைவராக முன்னாள் வெளிவிவகார அமைச்சர் ஜி. எல். பீரிஸ் (மகிந்த ராஜபக்சவின் அணி) தேர்ந்தெடுக்கப்பட்டார். சட்டத்தரணி சாகர காரியவாசம் செயலாளராகத் தேர்ந்தெடுக்கப்பட்டார். காரியவாசம் இலங்கை சுதந்திரக் கட்சியின் முன்னாள் ஒருங்கிணைப்பாளர் ஆவார். மகிந்த ராசபக்சவின் சகோதரர் பசில் ராஜபக்சவும் இக்கூட்டணியில் இணைந்து கொண்டார்.
2018 பெப்ரவரி 10 இல் நடைபெற்ற உள்ளூராட்சி சபைத் தேர்தல்களில் இக்கூட்டணி பூ மொட்டு சின்னத்தில் போட்டியிட்டு, மொத்தமுள்ள 340 சபைகளில் 126 உள்ளூராட்சி சபைகளைக் கைப்பற்றி பெரும் வெற்றி பெற்றது.
2019 அரசுத்தலைவர் தேர்தலில் இக்கட்சியின் சார்பில் கோட்டாபய ராஜபக்ச போட்டியிட்டு 52.25% வாக்குகள் பெற்று அரசுத்தலைவர் ஆனார். அதன் பின்னர் நடந்த 2020 நாடாளுமன்றத் தேர்தலில் 145 இடங்களைக் கைப்பற்றி பெரு வெற்றி பெற்றது.
மேற்கோள்கள்
பகுப்பு:இலங்கை அரசியல் கட்சிகள்
லெட்சுமிபுரம் ஊராட்சி
லெட்சுமிபுரம் ஊராட்சி (Lakshimipuram Gram Panchayat), தமிழ்நாட்டின் தூத்துக்குடி மாவட்டத்தில் உள்ள உடன்குடி வட்டத்தில் அமைந்துள்ளது. இந்த ஊராட்சி, திருச்செந்தூர் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2087 பேர் ஆவர். இவர்களில் பெண்கள் 1209 பேரும் ஆண்கள் 878 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மந்திரி குமாரி
மந்திரி குமாரி 1950 ஆம் ஆண்டு வெளிவந்த தமிழ்த் திரைப்படமாகும். இப்படத்தின் கதையானது குண்டலகேசியைத் தழுவி மு. கருணாநிதி எழுதிய ஒரு நாடகமாகும். நாடகத்தைப் பார்த்த படத்தயாரிப்பாளர் டி.ஆர்.சுந்தரம் அதைப் படமாக்க விரும்பி, அதற்குத் திரைக்கதை, வசனத்தை மு. கருணாநிதியைக் கொண்டு எழுதவைத்து தயாரித்தார். எல்லிஸ் டங்கன், டி. ஆர். சுந்தரம் இருவரின் இயக்கத்தில் வெளிவந்த இத்திரைப்படத்தில் எம். ஜி. ஆர் மற்றும் பலரும் நடித்திருந்தனர்.
கதாபாத்திரங்கள்
தளபதி வீரமோகனாக எம்.ஜி.இராமச்சந்திரன், ராஜகுருவாக நம்பியாா், கொள்ளையன் பாா்த்திபனாக எஸ்.ஏ.நடராஜன், இளவரசி ஜீவரேகாவாக ஜி.சகுந்தலா ஆகியோா் நடித்திருந்தனா். மந்திாிகுமாாி அமுதவல்லியாக மாதுாிதேவி நடித்திருந்தாா்.
வசனங்கள்
இப்படத்தின் முக்கிய வசனங்கள் சில:
பாா்த்திபன்: என் கலைக்காக தியாகம் செய்தவனாவேன்.
அமுதவல்லி: மரணம்- நான் அணைத்து மகிழ்ந்த பொன்னுடலுக்கா? என் இதயத்திலே இலட்சம் தீபங்களை ஏற்றி வைத்த தங்கள் இன்னுயிருக்கா? முடியாது, முடியவே முடியாது. பாா்த்திபன்: நீ என்ன சாவித்திாியா, சபதம் செய்கிறாய்? இந்தக் காலத்து யமன் இளிச்சவாயனல்ல
கதைச்சுருக்கம்
முல்லை நாட்டின் அரசர் ராஜ குருவின் (எம்.என்.நம்பியார்) சொல்படி நடப்பவர். குருவின் மகன் பார்த்திபன் (எஸ்.ஏ. நடராஜன்) முல்லை நாட்டின் தளபதி ஆக வேண்டும் என்று குரு ஆசைப்பட்டார். மாறாக, வீர மோஹனை தளபதியாக (எம். ஜி. ஆர்) நியமனம் செய்தார் அரசர். அதில் கோபமுற்ற பார்த்திபன், பகல் நேரங்களில் அரசாங்கத்திலும், இரவு நேரங்களில் வழிப்பறியிலும் ஈடுபடுகிறான். இளவரசி ஜீவரேகாவை (ஜி. சகுந்தலா) பார்த்திபன் மணக்க ஆசைப்படுகிறான். ஆனால் ஜீவரேகா வீர மோஹனை விரும்பினாள். பார்த்திபன் தன்னை சந்திக்க ஜீவரேகாவிற்கு ரகசிய தூது அனுப்பினான். அந்த தூது தவறுதலாக மந்திரி மகள் அமுதவல்லியை (மாதுரி தேவி) சென்றடைந்தது. அவளும் பார்த்திபனை பார்க்கச்செல்ல, இருவரும் காதல் வயப்படுகிறார்கள். ஆனால் பார்த்திபன் அமுதவல்லியை இன்பத்திற்காக மட்டும் பயன்படுத்தினான்.
இந்நிலையில், வழிப்பறி கொள்ளையர்களை பிடிக்க முல்லை நாட்டு அரசர் வீர மோஹனை அனுப்புகிறார். பார்த்திபனை பிடித்து அரசபையில் நிறுத்துகிறான் வீர மோகன். கோபமடைந்த ராஜ குரு தன் மகனை காப்பாற்ற பல வழிகளில் முயற்சிக்கிறார். பெண்தெய்வத்தின் முன் வாதிடுகிறார் ராஜகுரு. அப்போது, அச்சிலையின் பின்னால் ஒளிந்திருந்த அமுதவல்லி, பார்த்திபன் நிரபராதி என்று கூறுகிறாள். அது தெய்வத்தின் குரல் என்று நம்பிய அமுதவல்லியின் தந்தை மந்திரி, பார்த்திபன் நிரபராதி என்று அவரும் கூறிவிடுகிறார். ராஜ குருவுடனும், மந்திரியுடனும் அரசர் கலந்து ஆலோசித்து, பார்த்திபன் நிரபராதி என்றும், வீர மோஹனை நாடு கடத்த வேண்டும் என்றும் உத்தரவிடுகிறார். பின்னர், பார்த்திபன் அமுதவல்லியை மணந்துகொள்கிறான். வீர மோஹனுடன் ஜீவரேகாவும் சென்றுவிடுகிறாள்.
பார்த்திபனை திருந்துமாறு அமுதவல்லி கேட்டுக்கொண்டாலும், அவள் தூங்கும் பொழுது வழிப்பறியில் ஈடுபடுகிறான் பார்த்திபன். வீரமோஹனை தாக்கி, ஜீவரேகாவை கடத்திவிடுகிறான் பார்த்திபன். அமுதவல்லி தன் கணவரை மாறுவேடத்தில் பின்தொடர்ந்து சென்று, ஜீவரேகாவை காப்பாற்றுகிறாள். அதனால், அமுதவல்லியை கொன்றுவிட திட்டம் தீட்டி மலை உச்சிக்கு அழைத்து செல்கிறான் பார்த்திபன். மாறாக, அமுதவல்லி பார்த்திபனை தள்ளி கொன்று, ஒரு புத்தமத துறவியாகிறாள். ஜீவரேகாவை மாறுவேடத்தில் வீர மோகன் சந்திக்க வருகிறான். அப்போது ராஜகுரு அரசரை கொலை செய்ய முயற்சிக்கும் பொழுது பார்த்துவிடுகிறான். ஆனால், அரசர் வீர மோகன் தான் தன்னை கொல்ல வந்ததாக தவறாக நினைக்கிறார். பின்னர் அந்த சூழ்நிலையிலிருந்து வீர மோகன் எவ்வாறு தப்பித்தான் என்பதே மீதிக் கதையாகும்.
இசை
கா. மு. ஷெரீப் மற்றும் அ. மருதகாசி எழுதிய பாடல்களுக்கு ஜி. ராமநாதன் இசை அமைத்தார். திருச்சி லோகநாதன் மற்றும் ஜிக்கி பாடிய பாடல் "வாராய் நீ வாராய்" மிகவும் பிரபலமான பாடலாகும். இப்படத்தில் மொத்தம் 15 பாடல்கள் இடம் பெற்றிருந்தன.
வெளியிணைப்புகள்
பகுப்பு:1950 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கறுப்புவெள்ளைத் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:மு. கருணாநிதி திரைக்கதை எழுதிய திரைப்படங்கள்
இந்திய விடுதலைப் போராட்டத்தில் தமிழ் இதழ்கள்
இந்தியாவில் நிலவிய காலனியாதிக்கச் சூழலில், பொதுமக்களின் கருத்தை உருவாக்கவும், எழுத்துரிமை, பேச்சுரிமை மூலம் அரசியல் விழிப்புணர்வு மெல்ல விரிந்து பரவவும் இதழியல் துறை பெரும்பங்கு ஆற்றியது. பிரித்தானியரால் கொண்டுவரப்பட்ட ஆங்கிலக் கல்வியால் பெற்ற இதழியல் அறிவு பிரித்தானியருக்கு எதிரான போரில் வலிமை வாய்ந்த கருவியாகப் பயன்பட்டது. தாய்மொழியில் தோன்றிய சுதேசமொழி இதழ்கள் மக்களுக்கு எழுச்சியூட்டின. தாய்மொழி வழியே மக்கள் அரசியல் தொடர்பு கொள்ள இதழ்கள் வழிவகுத்தன. இதன் ஆபத்தை உணர்ந்த பிரித்தானிய அரசு இதனைத் தடுக்க நினைத்தது. 1878-ல் அன்றைய கவர்னர் ஜெனரல் லிட்டன் பிரபு சுதேசப் பத்திரிகைகள் சட்டம் கொண்டு வந்தார். இச்சட்டத்தின் படி சுதேசமொழிகளில் குற்றம் என்று காணப்படும் செய்திகள் ஆங்கில மொழி இதழ்களில் வெளியிடப்பட்டால் அது தண்டனைக்குரிய குற்றமாகாது என்று கருதப்பட்டது. இதன் மூலம் சுதேச மொழிகளின் மூலம் அரசியல் விழிப்புணர்வு ஏற்படும் என்ற பிரித்தானியரின் அச்சம் நன்கு விளங்கும். இதற்கு சென்னை மாகாணத்திற்கு மட்டும் விதிவிலக்கு அளிக்கப்பட்டது. ஏனெனில் அப்போது சென்னை மாகாணத்தில் விழிப்புணர்வு ஏற்படுத்தும் அளவுக்கு எந்த இதழும் இல்லை எனக் கருதியதுதான். ஆனால் அதன் பின்னர் பல புரட்சிக் கருத்துகள் நிறைந்த பல தமிழ் இதழ்கள் தோன்றி விடுதலை உணர்வை வீறுகொண்டு எழச்செய்தன.
உசாத்துணை
பெ.சு.மணி, "விடுதலைப் போரில் தமிழ் இதழ்கள்", விடுதலை வேள்வியில் தமிழகம் (நூல்) மனிதம் பதிப்பகம் வெளியீடு.2012
மேற்கோள்கள்
பகுப்பு:தமிழக நாளிதழ்கள் பகுப்பு:தமிழ் நாளிதழ்கள் பகுப்பு:தமிழ் இதழ்கள்
பழையனூர் சந்தான மாரியம்மன் கோயில்
பழையனூர் சந்தான மாரியம்மன் கோயில் தமிழ்நாட்டில் நாகப்பட்டினம் மாவட்டம், பழையனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சந்தனமாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
பரிவட்டம் (திரைப்படம்)
பரிவட்டம் 1996ல் வெளிவந்த தமிழ்த் திரைப்படம். இந்தத் திரைப்படம் டி.கே.ராஜேந்திரனால் இயக்கப்பட்டது. அய்யனார் சினி ஆர்ட்ஸால் தயாரிக்கப்பட்டது.நடிகர் ஜெயராம் மற்றும் நடிகை சுகன்யா ஆகியோர் முக்கிய கதாப்பாத்திரத்தில் நடித்துள்ள இந்த படத்தில் கவுண்டமணி, செந்தில் ஆகியோரும் நடித்துள்ளனர். இப்படத்திற்கு இசையமைப்பாளர் தேவநேசன் சொக்கலிங்கம் இசை அமைத்துள்ளார். 1996 ஆம் ஆண்டு செப்டம்பர் 27 அன்று இந்த படம் வெளியிடப்பட்டது.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ஜெயராம் நடித்த திரைப்படங்கள்
கார்டினல் மீன்
பரவல்
இந்த இன மீன்களின் வாழிடம் மிகவும் குறுகியது. இந்தோனேஷியாவின் பாங்க்காய் தீவுகூட்டங்களில் காணப்படுகிறன. இதன் பரவல் 5,500 சதுர கி.மீ. மட்டுமே. இவற்றின் மொத்த எண்ணிக்கை 2.4 மில்லியன் என மதிப்பிடப்பட்டுள்ளது.
விளக்கம்
இவை 8 செ.மீ ( 3 அங்குலம்) நீளம் வரை வளரக்கூடியது. தன்னுடைய குஞ்சம் போன்ற நீண்ட வாலால் இவை மற்ற கார்டினல் மீன்களிலிருந்து வேறுபடுகிறன. உடம்பு முழுவதும் கருப்பு வெள்ளைக் கோடுகள் பட்டையாகக் காணப்படும். வாலில் சிறு சிறு கருப்பு வெள்ளைக் கோடுகள் காணப்படும். இவற்றில் ஆண் மீன்கள் கவனத்தை ஈர்க்கக் கூடிய வகையில் வாய்க் குழிக் காணப்படும். ஆனால் இது மீனின் இனப் பெருக்கம் நேரத்தில் ஆண் தன் அடைகாக்கும் பணியைத் தொடங்கும் போது தெளிவாகத் தெரியும்.
சூழ்நிலையியல்
இந்தக் குடும்பத்தில் இது மட்டுமே பகலில் பணி செய்யும் பழக்கம் கொண்டது. இந்த மீன் வகைகள் கொழுப்பைக் குறைக்கக் கூடிய வெப்ப மண்டல மீன் ஆகும். இது ஆழமற்ற நீரில் வாழும். இது பவளப் பாறை, கடல்புல் படுகை மற்றும் திறந்த கடல் மணலில் வாழக் கூடியவை. இவைகள் பெருந்தீவுகளின் அமைதியான சூழலில் காணப்படும். இவைகள் கடல் தாவரங்களான கடற்புல், கடல் முள்ளி, என்ஹாலஸ் போன்றவற்றின் இடையில் அடிக்கடி காணப்படும். சில வேளைகளில் அலையாத்திக் காடுகளில் காணப்படும் சதுப்புநில மரங்களின் வேர்களுக்கிடையில் வாழும். இத்தாவரங்கள் இவைகளுக்கு ஆபத்து ஏற்படும் போது அவற்றைப் பாதுகாக்கும். இவைகளுக்கு ஆபத்து வரும்போல தோன்றினால் இவைகள் முட்களுக்கு இடையில் போய் ஒளிந்து கொண்டு தங்களைக் காத்துக் கொள்ளும். தங்களின் இருப்பிடம் விட்டு தனியாக விலகிச் சென்றாலும் அவர்கள் தொந்தரவு செய்யப்படுமானால் தன்னுடைய இருப்பிடத்தை நோக்கிச் செல்லும் தன்மையுடையவை. துடுப்புக் கால் பூச்சிகள் இவற்றின் முக்கிய உணவாகும். ஆனால் கிடைக்கும் உணவை சாப்பிடும் தன்மையுடையவை.
வெளி இணைப்புகள்
பகுப்பு:மீன்கள்
உறியடி (திரைப்படம்)
உறியடி (Uriyadi (English: Breaking pot) என்பது 2016 ஆம் ஆண்டில் வெளியான தமிழ் அரசியல் ,பரபரப்பூட்டும் திரைப்படம் ஆகும். இதனை விஜய் குமார் என்பவர் எழுதி, இயக்கி, தயாரித்து நடித்திருந்தார். மேலும் மைம் கோபி மற்றும் சிட்டிசன் சிவக்குமார் ஆகியோர் துணைக் கதாப்பத்திரத்தில் நடித்திருந்தனர்.மே 27, 2016 இல் இந்தத்  திரைப்படம் வெளியானது. நேர்மறையான வரவேற்பினைப் பெற்றது. குறிப்பாக இதன் திரைக்கதை, இயக்கம் , காட்சி அமைப்பு போன்றவை பெரிதும் பாராட்டினைப் பெற்றது  . தமிழ்த் திரைப்படத்தில் வெளிவந்த அரசியல் ,பரபரப்பூட்டும் திரைப்பட வகைகளில் ஒரு முக்கியமான படைப்பாக இது கருந்தப்படட்து.  இதன் தொடர்ச்சியானது உறியடி 2 எனும் பெயரில் ஏப்ரல் 5, 2019 இல் வெளியானது.
தயாரிப்பு
2011 ஆம் ஆண்டில் விஜய் குமார் இந்தத் திரைப்படத்திற்கான கதையினை எழுதினார். பின் அவர் அமெரிக்கா சென்றார். முதலில் விடியும் வரை விம்ம்மீன்களாவோம் எனத் தலைப்பிடப்பட்டது. ஒரு வருடத்தில் இதற்கான கதையினை எழுதி முடித்து விட்டார். பின் 2500 காட்சிகளை கட்சிப் பலகையில் தயாரித்து வைத்துக் கொண்டார். தனது முதல் படம் என்பதாலனைத்தும் திட்டமிட்டபடி செல்ல வேண்டும் எனத் தீர்மானித்து அதன் படி துவக்கப் பணிகளைச் செய்தார். அனைத்துத் துவக்கப் பணிகளும் முடிவடைந்த நிலையில் இவர் 2013 ஆம் ஆண்டில் மீண்டும் இந்தியா திரும்பி சாவனிர் புரடக்சன்ஸ் எனும் சொந்த பட நிறுவனத்தைத் துவக்கினார். மேலும் கதாப்பாத்திரங்களில் திரைத் துறைக்கு வருவதற்கு நீண்ட நாட்களாகப் போராடிக் கொண்டிருக்கும் நபர்களுக்கு கொடுக்க வேண்டும் எனத் தீர்மானித்தார். பின் படப்பிடிப்பிற்கு முன்பாக மூன்று மாதம் நடிப்புப் பட்டறையினை நடத்தினார். சில தொழில்நுட்பக் கலைஞர்கள் மற்றும் நடிகர்களைத் தவிர அனைவருமே புது முகங்களாக இருந்தனர். சூலை 2013 ஆம் ஆண்டில் படப்பிடிப்பு துவங்கப்பட்டு அதே ஆண்டு அக்டோபரில் படப்பிடிப்பு முடிந்தது. படப்பை மற்றும் ஒரகடம் ஆகிய பகுதிகளில் பெரும்பான்மையான படப்பிடிப்புகள் முடிந்தது. இந்தக் கதை 90 களில் நடப்பதனைப் போல வடிவமைக்கப்பட்டதனால் தற்போது இருக்கும் தேவையற்ற பின்புற காட்சிகளை நீக்குவதே பெரும் சிக்கலாக இருந்ததாக இவர் தெரிவிதார். பெரும்பானமையான காட்சிகள் நெடுஞ்சாலைகளில் நடப்பதனைப் போலவே அமைக்கப்பட்டிருக்கும்.
வெளியிணைப்புகள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
சம்புபுரத்தின் இந்திராணி
இந்திராணி (ஆங்கிலம்: Indrani) (8-ஆம் நூற்றாண்டு), கம்போடியாவின் ஈசானபுரம் (Isanapura) என்று அழைக்கப்படும் சம்புபுரத்தை (Sambhupura Chenla) ஆட்சி செய்த சென்லா இராணி ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.
வரலாறு
இந்திராணி, கம்போடியாவின் சம்புபுர அரசாட்சியின் வாரிசு ஆவார். இவர் இராணி செயதேவியின் (Jayadevi) வாரிசும் மகனுமான புஷ்கரசன் (Pushkaraksha) என்பவர் மணந்தார். இந்திரலோகன் (Indraloka) என்றும் புஷ்கரன் அழைக்கப் படுகிறார்.
இவர்கள் திருமணம் செய்துகொண்டபோது புஷ்கரனின் மனைவி இந்திராணி சம்புபுரத்தின் இணை ஆட்சியாளராக ஆனார். ஆனாலும் இந்திராணி தன் சொந்த உரிமையால் ஓர் இராணியாக இருந்தார் என்பது தெளிவாகிறது.
முதலாம் நரேந்திரதேவி
இந்திராணிக்கு சம்புவர்மன் (Sambhuvarman) (உருத்திரவர்மன்) என்ற ஒரு மகனும், நிருபதேந்திரதேவி (Nipatendradevi) என்ற ஒரு மகளும் இருந்தனர். இந்திராணியின் மகன் சென்லாவின் இளவரசியும், தன் தந்தையின் சகோதரியான முதலாம் நரேந்திரதேவியின் (Narendradevi I) மகளுமான இரண்டாம் நரேந்திரதேவியை (Narendradevi (II) மணந்தான்.
இராணி இந்திராணியின் மரணத்திற்குப் பிறகு பல நூற்றாண்டுகளாக தன் சொந்த உரிமையில் ஓர் ஆட்சியாளராகவும் அரசியாகவும் அங்கீகரிக்கப்பட்டு கௌரவிக்கப்பட்டார்.
மூன்றாம் செயவர்மன் (Jayavarman III) ஆட்சியின் போது அமைக்கப்பட்ட ஒரு கல்வெட்டு, 'விரா கம்ரதன் அன் இந்திராணியின் நிலம்' (The Land of Vrah Kamraten An Indrani) என்று குறிப்பிடுகிறது.
இந்திரலோக இராணி இந்திராணி
இராணி இந்திராணியின் பேரன் முதலாம் இந்திரவர்மன் (Indravarman I) (ஆட்சி 877-889 881-இல் பகோங் நினைவிடத்தில் (Bakong Monument) 'இந்திரலோக இராணி இந்திராணி' (Queen of Indraloka, Indrani) என்ற சிலையை நிறுவினான்.
சான்றுகள்
பகுப்பு:சென்லா பகுப்பு:கம்போடியப் பெண்கள் பகுப்பு:கம்போடிய இந்துக்கள் பகுப்பு:கம்போடியா பகுப்பு:கெமர் பேரரசு பகுப்பு:ஆசியாவின் முன்னாள் நாடுகள் பகுப்பு:முன்னாள் பேரரசுகள் பகுப்பு:இந்துப் பேரரசுகள் பகுப்பு:கம்போடிய வரலாறு
சவுத்தாம்டன் நகரியம், நியூ செர்சி
சவுத்தாம்டன் நகரியம் ( Southampton Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 44.22 சதுர கிலோ மீற்றர் பரப்பளவைக் கொண்டுள்ளது. இதில் 43.67 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.56 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,464 ஆகும். சவுத்தாம்டன் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 239.6 குடிமக்கள் ஆகும்.
மேற்கோள்கள்
பகுப்பு:பேர்லிங்டன் மாவட்ட நகரங்கள்
தண்ணீர்ப் பற்றாக்குறை
தண்ணீர் பற்றாக்குறை, என்பது ஒரு பகுதியில் தண்ணீர் பயன்பாடு கோரிக்கைகளை சந்திக்க போதுமான நீர் வளங்கள் இல்லாமையாகும். தற்போது, இது அனைத்து கண்டங்களையும் பாதிக்கின்றது. உலகம் முழுவதும் 2.8 பில்லியன் மக்களுக்கு குறைந்தது  ஒரு மாதத்திற்கு தண்ணீர் பற்றாக்குறை ஏற்படுகிறது .1.2 பில்லியன் மக்களுக்கு சுத்தமான குடிநீர் இல்லை. தண்ணீர்ப் பற்றாக்குறை உள்ள பிரதேசங்களில் 2025-ஆம் ஆண்டில் 180 கோடி மக்கள் வசிப்பார்கள் என்று ஐ.நா. சபை அறிவித்திருக்கிறது.
மேற்கோள்கள்
பகுப்பு:நீர் மேலாண்மை
துரும்பு (விளையாட்டு)
துரும்பு எனும் விளையாட்டை இதனை எல்லா வயதினரும் ஆணாலும் பெண்ணாலும் விளையாடுவர்.
துரும்பு என்பது புல்பூண்டுகளின் ஒரு துணுக்கு. விளையாடுவர் அருகிலுள்ள அனைவரையும் விளையாட வைத்து வேடிக்கை பார்த்து எல்லாரையும் திளைக்கச் செய்வது இந்த விளையாட்டு. விளையாடுபவர் யாருக்கும் தெரியாமல் ஒருவர் தலையில் ஒரு சிறு துரும்பை வைத்துவிட்டு
என்பார்.
எல்லாரும் அவரவர் தலையைத் தொட்டுத் தடவிப் பார்த்துத் தட்டிவிடுவர். இதனைப் பார்த்து பிறரை ஏமாற்றிவிட்டதாக மகிழ்வதும் மகிழ்வதும் ஒருவகைத் திளைப்பு.
லியோபோல்டின் குல்கா
லியோபோல்டின் குல்கா ( Leopoldine Kulka ) (31 மார்ச் 1872 - 2 ஜனவரி 1920) ஒரு ஆஸ்திரிய எழுத்தாளரும், ஆசிரியரும் ஆவார். நியூஸ் ஃப்ரூன்லெபென் பத்திரிக்கையின் ஆசிரியராகவும் இருந்த இவர், 1915 ஆம் ஆண்டு டென் ஹாக்கில் நடந்த சர்வதேச பெண்கள் மாநாட்டில் முதல் உலகப்போரில் சண்டையிடும் நாடுகளைச் சேர்ந்த பெண்களை சர்ச்சைக்குரிய வகையில் சந்தித்தார்.
வாழ்க்கை
குல்கா 1872 இல் வியன்னாவில் பிறந்தார். முப்பது வயதிற்கு முன்பே தீவிர பொது ஆஸ்திரிய பெண்கள் சங்கத்தில் சேர்ந்தார். நூற்றாண்டின் தொடக்கத்தில் சமாதானப் பிரச்சினைகளிலும் ஆர்வம் காட்டினார். பெண்களுக்கான அரசியல் பத்திரிகைகளில் தொடர்ந்து எழுதி வந்தார். 1902 ஆம் ஆண்டில், அகஸ்டே ஃபிக்கர்ட் என்பவர் ஒரு ஆஸ்திரிய பத்திரிகையைத் தொடங்கினார். அதை இவர் நியூஸ் ஃப்ரூன்லெபென் என்று அழைத்தார். மேலும் அகஸ்டேவின் மரணத்திற்குப் பிறகு (1910) அதன் ஆசிரியரானார். 1904 ஆம் ஆண்டில் அடீல் கெர்பரும் அடேல் கெர்பரும் பெர்லினுக்குச் சென்று சர்வதேச மகளிர் வாக்குரிமைக் கூட்டணியைக் கண்டறிய உதவினார்கள். வலது|thumb|320x320px| 1915 இல் நடந்த சர்வதேச பெண்கள் மாநாடு . இடமிருந்து வலமாக:1. [[லூசி தூமையன் - ஆர்மீனியா, 2. லியோபோல்டின் குல்கா - ஆஸ்திரியா, 3. லாரா ஹியூஸ் - கனடா, 4. ரோசிகா சுவிம்மர் - ஹங்கேரி, 5. அனிடா ஆக்ஸ்பர்க் - ஜெர்மனி, 6. ஜேன் ஆடம்ஸ் - அமெரிக்கா, 7. யூஜெனி ஹேமர் - பெல்ஜியம், 8. அலெட்டா ஜேக்கப்ஸ் - நெதர்லாந்து, 9. கிறிஸ்டல் மேக்மில்லன் - யுகே, 10. ரோசா ஜெனோனி - இத்தாலி, 11. அன்னா கிளெமன் - ஸ்வீடன், 12. தோரா தகார்ட் - டென்மார்க், 13. லூயிஸ் கெய்ல்ஹாவ் - நார்வே]]
1911 இல், பொது ஆஸ்திரிய பெண்கள் சங்கத்தின் துணைத் தலைவரானார். 1914 ஆம் ஆண்டில், ஆலிவ் சிரைனரின் உமன் அன்ட் லேபர் என்ற நூலை ஜெர்மன் மொழியில் மொழிபெயர்க்க உதவினார். தென்னாப்பிரிக்காவைச் சேர்ந்த சிரெய்னர், ஆண்களை விட பெண்கள் வாழ்க்கையின் மதிப்பை அதிகம் புரிந்துகொள்கிறார்கள் என்று வாதிட்டார்.
பெண்கள் அமைதி மாநாட்டின் மதிப்பு பற்றி நிறைய விவாதங்கள் இருந்தபோதிலும், இவர் 1915 இல் தேர்ந்தெடுக்கப்பட்ட பிரதிநிதியாக இருந்தார். முதல் உலகப் போரின் போது ஹேக் மாநாட்டில் ஆஸ்திரியாவைப் பிரதிநிதித்துவப்படுத்தினார். ஆனால் அதற்குப் பிறகும் ஆதரவாக 1,000 கையெழுத்துக்களை சேகரித்தார். நாடு திரும்பிய பின்னர் மாநாட்டில் கலந்துகொள்வதில் சில பிரதிநிதிகள் கொண்டிருந்த சிரமங்களைக் குறிப்பிட்டு மாநாட்டைப் பற்றி பத்திரிகைக்கு அறிக்கை செய்தார்.
இறப்பு
குல்கா 1920 இல் வியன்னாவில் இறந்தார்.
சான்றுகள்
பகுப்பு:1920 இறப்புகள் பகுப்பு:1872 பிறப்புகள் பகுப்பு:பெண்ணியவாதிகள் பகுப்பு:பெண் எழுத்தாளர்கள் பகுப்பு:ஆஸ்திரிய நபர்கள்
சீரியம்
சீரியம் (Cerium) என்பது Ce என்ற மூலக்கூற்று வாய்ப்பாடு கொண்ட ஒரு தனிமம் ஆகும். இதனுடைய அணுஎண் 58 ஆகும். சீரியத்தில் தொடங்கி லித்துவேத்தியம் வரையுள்ள 14 தனிமங்களும் லாந்தனைடுகள் எனப்படுகின்றன. இவை யாவும் இலந்தனம் தனிமத்துடன் நெருங்கிய தொடர்பு கொண்டிருப்பதால் லாந்தனைடுகள் எனப்படுகின்றன.
பண்புகள்
சீரியம் பார்ப்பதற்கு வெள்ளியைப் போல வெண்மையான தனிமமாகும். மென்மையான இதை கத்தியால் வெட்டலாம். தகடாகவும் அடிக்கலாம். கம்பியாகவும் நீட்டலாம். காற்றில் படநேர்ந்தால் இது தன் பளபளப்பை இழக்கிறது. லாந்தனைடு தொடரில் இரண்டாவது தனிமமான இது +3 என்ற ஆக்சிசனேற்ற நிலையை வெளிப்படுத்துகிறது. விதிவிலக்காக சீரியம் +4 என்ற ஆக்சிசனேற்ற நிலையிலும் நிலைப்புத்தன்மை கொண்டு நீரை ஆக்சிசனேற்றம் செய்யாத தன்மையை வெளிக்காட்டுகிறது. உயிரினச் செயல்பாடுகள் எதையும் சீரியம் கொண்டிருக்கவில்லை. மிகுந்த நச்சுத்தன்மை கொண்ட தனிமமாகவும் இது இல்லை.
மோனசைட்டு மற்றும் பாசுடனசைட்டு போன்ற கனிமங்களில் மற்ற அரிய-மண் தனிமங்களுடன்  எப்பொழுதும் கலந்தே காணப்பட்ட போதிலும் சீரியத்தை அதன் தாதுகளிலிருந்து பிரித்தெடுப்பது  எளிதான செயலாகும். ஏனெனில் அதன் தனித்தன்மையான +4 என்ற ஆக்சிசனேற்ற நிலை இதை எளிதாக பிரித்தெடுக்க உதவுகிறது. சீரியத்தைப் போல நியோடிமியம், இலந்தனம், பிரசியோடைமியம் போன்ற தனிமங்களும் லாந்தனைடுகளில் பொதுவானவையாகும். புவி மேலோட்டில் மில்லியனுக்கு 66 பகுதிகள் என்ற அளவில் சிரியம் காணப்படுகிறது. அதிகமாகக் காணப்படும் தனிமங்கள் வரிசையில் இதற்கு 26 ஆவது இடமாகும். குளோரின் அளவில் பாதியாகவும் ஈயத்தைக் காட்டிலும் இது ஐந்து மடங்கும் அதிகமாகும்.
சுவீடனிலுள்ள பாசுட்னாசில் 1803 ஆம் ஆண்டு யோன் யோக்கோபு பெர்சிலியசு மற்றும் வில்லெம் இசிங்கர் ஆகியோர் கண்டுபிடிக்கப்படவேண்டிய லாந்தனைடுகளில் முதலாவதாக சீரியத்தைக் கண்டுபிடித்தனர். மார்ட்டின் எயின்ரிச் கிளாப்ரோத் செருமனியில் இதைத் தனியாகக் கண்டறிந்தார். 1839 இல் காரல் குசுடாப் மசாண்டர் சீரியத்தை தனித்துப் பிரித்தெடுத்தார். இன்று சீரியமும் அதன் சேர்மங்களும் பல்வேறு பயன்களைக் கொண்டிருக்கின்றன. உதாரணமாக சீரியம்(IV) ஆக்சைடு பளபளப்பான கண்ணாடிகளிலும் வினைவேக மாற்ரியாகவும் பயன்படுத்தப்படுகிறது. சீரியம் உலோகம் பெர்ரோசீரியம் தீமூட்டிகளில் அதனுடைய தானே பற்றிக் கொள்ளும் பண்புக்காகப் பயன்படுத்தப்படுகிறது.
சிறந்த தென்னிந்தியக் கலை இயக்குநருக்கான பிலிம்பேர் விருது
சிறந்த தென்னிந்தியக் கலை இயக்குநருக்கான பிலிம்பேர் விருது என்பது பிலிம்பேர் என்ற இதழால் ஆண்டுதோறும் பிலிம்பேர் விருதுகளின் தென்னிந்தியப் பிரிவான தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தென்னிந்திய மொழித் திரைப்படங்களில் சிறப்பான செயற்கையான படப்பிடிப்பு அரங்கங்களை அமைக்கும் கலை இயக்குநருக்கு வழங்கப்படுகிறது.
சீரியம்
இயற்பியல் பண்புகள்
லாந்தனைடு தொடரில் சீரியம் இரண்டாவது தனிமமாகும். தனிமவரிசை அட்டவணையில் இதன் இடப்புறத்தில் இலந்தனமும் வலப்புறத்தில் பிரசியோடிமியமும் இடம்பெற்றுள்ளன. இதற்கு மேலே ஆக்டினைடான தோரியம் இடம்பெற்றுள்ளது. கம்பியாக நீட்சியடையும் தன்மையை சீரியம் கொண்டிருக்கிறது. இதனுடைய கடினத்தன்மை வெள்ளியை ஒத்ததாக உள்ளது. சீரியத்தின் 58 எலக்ட்ரான்களும் [Xe]4f15d16s2  என்ற எலக்ட்ரான் அமைப்பில் நிரம்பியுள்ளன. வெளிக்கூட்டில் உள்ள 4 எலக்ட்ரான்களும் இணைதிறன் எலக்ட்ரான்களாகும். இலந்தனத்திற்கு அடுத்ததாக உள்ள 4f ஆர்பிட்டல்கள் திடீரென ஒடுங்கி சுருங்குகிறது. இணைதிற எலக்ட்ரான்களின் மீது உட்கருவின் ஈர்ப்பு அதிகரிப்பதால் கூடு ஒடுங்குகிறது அல்லது சுருங்குகிறது. இதனால் அணுப்பருமன் குறைந்து கொண்டே செல்கிறது. இருப்பினும் இவ்விளை சீரியத்தில் போதுமான அளவுக்கு வலிமையாய் இல்லை. எனவே இங்கு 5d துணை ஆர்பிட்டால் நிரம்புகிறது. எஞ்சியிருக்கும் 4f எலக்ட்ரான்கள் மிக வலிமையுடன் பிணைக்கப்பட்டிருப்பதால் பெரும்பாலான லாந்தனைடுகள் மூன்று எலக்ட்ரான்களையே இணைதிறன் எலக்ட்ரான்களாக பயன்படுத்துகின்றன. சீரியம் மட்டும் இதற்கு விதிவிலக்காகும். +4 ஆக்சிசனேற்ற நிலையில் சீரியம் உள்ளது.
சிறந்த தென்னிந்தியக் கலை இயக்குநருக்கான பிலிம்பேர் விருது
மேற்கோள்கள்
ஒளிப்பதிவாளர்
சீரியம்
இயற்பியல் பண்புகள்
திட்ட அழுத்தத்தில் சீரியத்திற்கு நான்கு புறவேற்றுமை வடிவங்கள் உள்ளன. α முதல் δ: வரையிலான பெயர்கள் அவற்றுக்கு இடப்பட்டுள்ளன :.
வேதிப்பண்புகள்
காரக்கனிம மாழைகளில் ஐரோப்பியம் என்னும் தனிமத்திற்கு அடுத்தாற்போல அதிக வேதியியல் வினையுறுந் தன்மை உடைய தனிமம். காற்று பட்டால் மங்கி விடுகின்றது. மென் காரக் கரைசல்களாலும், மென் மற்றும் கடும் காடிகளாலும் தாக்குறுகின்றது. குளிர்ந்த நீரில் இருந்தால் சீரியம் மெதுவாக ஆக்ஸைடாகும். தூய சீரியத்தை காற்றுபடும் இடத்தில் வைத்து கீறினால் தீப்பிடிக்கக்கூடும்.
thumb|left|250px|சீரியம் (IV) சல்பேட்டு
சீரியம் (IV) (சீரிக் ceric) உப்புகள் மஞ்சள் கலந்த சிவப்பாகவோ மஞ்சளாகவோ காணப்படும், ஆனால் சீரியம் (III) (சீரஸ் cerous) உப்புகள் வெண்மையாகவோ நிறமில்லாமலோ இருக்கும். இரண்டு ஆக்ஸைடாகும் நிலைகளில் உள்ளவையும் புற ஊதாக்கதிர்களை நன்றாக உள்ளேற்கின்றன. கண்ணாடிகளில் சீரியம் (III) சேர்த்தால் கண்ணாடியின் ஒளியூடுருவும் பண்பை மாற்றாமல் புற ஊதாக்கதிர்களை உள்ளேற்று கடத்தாமல் தடுக்க உதவுகின்றது. எனவே புற ஊஉதாக்கதிர்களின் வடிகட்டியாக பயன்படுகின்றது. அரிதாக கிடைக்கும் காரக்கனிம கலவைகளில் சீரியம் இருந்தால் அதனை எளிதாக ஒரு சோதனை மூலம் கண்டுபிடிக்கலாம். அமோனியாவும் ஹைட்ரஜன் பெராக்ஸைடும் லாந்த்தனைடு கரைசலில் சேர்த்து அக்கலவையுடன் கூட்டினால், சீரியம் அதில் இருந்தால் கரும் பழுப்பு நிறம் தோன்றும்.
கனிமங்கள்
காரக்கனிம தனிமங்களிலேயே மிக அதிகமாகக் கிடைக்கும் தனிமம் சீரியம்தான். இது நில உருண்டையின் புற ஓட்டின் எடையில் 0.0046% ஆகும். சீரியம் கிடைக்கும் கனிமங்கள்: அல்லனைட் (allanite) அல்லது (ஆர்த்தைட்) என்றழைக்கப்படும் கனிமம் —(Ca, Ce, La, Y)2(Al, Fe)3(SiO4)3(OH), மோனசைட்டு (monazite) (Ce, La, Th, Nd, Y)PO4, பாசுட்னசைட்டு (bastnasite) (Ce, La, Y)CO3F, ஹைட்ராக்ஸைல்பாஸ்ட்னாசைட்(hydroxyl)(bastnasite) (Ce, La, Nd)CO3(OH, F), ராப்டொஃவேன்(rhabdophane) (Ce, La, Nd)PO4-H2O, சிர்க்கோன்(zircon) (ZrSiO4), சின்ச்சிசைட் (synchysite) Ca(Ce, La, Nd, Y)(CO3)2F ஆகும்.மோனாசைட்டும் பாசுட்னசைட்டும் சீரியம் பெறுவதற்கு தற்பொழுது இரண்டு முதன்மையான கனிமங்களாகும்.
மோனசைட்டு கனிமம் மோனசைட்டு மணல் என்றும் அழைக்கப்படுகிறது. இது சீரியம் மற்றும் இலந்தனம் ஆகியவற்றின் ஆர்த்தோபாசுப்பேட்டுகளும் தோரியாவும் கொண்ட கலவையாகும். தோரியத்தை தயாரிக்க இது பெருமளவில் பயன்படுகிறது.சீரியத்தின் நீரேற்றம் பெற்ற சிலிக்கேட்டு சீரைட்டு எனப்படுகிறது. பாசுட்டனசைட்டில் சிறிதளவு தோரியம் காணப்படுகிறது.
மேற்கோள்கள்
பகுப்பு:தனிமங்கள் பகுப்பு:இலந்தனைடுகள்  பகுப்பு:ஒடுக்கிகள்
செல்வராகவன்
செல்வராகவன் (Selvaraghavan, பிறப்பு: 5 மார்ச்சு 1976) ஓர் தமிழ்த் திரைப்பட இயக்குனர் ஆவார். இவரது தம்பி பிரபல நடிகர் தனுஷ். இயக்குனர் கஸ்தூரி ராஜாவின் மகனும் ஆவார்.
குடும்பம்
செல்வராகவன் காதல் கொண்டேன் படத்தில் தான் அறிமுகப்படுத்திய சோனியா அகர்வாலை காதலித்து திருமணம் செய்துகொண்டார். பின்பு இருவரும் கருத்து வேறுபாட்டால் விவாகரத்து செய்துகொண்டனர். 2011 ஆம் ஆண்டில் தன்னிடம் உதவி இயக்குநராக பணிபுரிந்த கீதாஞ்சலியை இரண்டாவதாக திருமணம் செய்துகொண்டார். இவர்களுக்கு லீலாவதி என்ற மகளும் ஓம்கார், ரிஷிகேஷ் என்ற இரு மகன்களும் உள்ளனர்.
இவர் இயக்கியுள்ள திரைப்படங்கள்:
மேற்கோள்கள்
பகுப்பு:இந்தியத் திரைப்பட இயக்குநர்கள் பகுப்பு:1976 பிறப்புகள் பகுப்பு:தமிழ்த் திரைப்பட இயக்குநர்கள்‎ பகுப்பு:வாழும் நபர்கள் பகுப்பு:சென்னை திரைப்பட இயக்குனர்கள் பகுப்பு:சென்னை திரைக்கதை எழுத்தாளர்கள்
வெள்ளெலி
வெள்ளெலிகள் சந்தி வேளையின் போது செயல்படும் பிராணியாகும் (கிரிப்பஸ்க்யுலர்). காடுகளில், கொன்றுண்ணிகளிடமிருந்து அதனை பாதுகாத்துக்கொள்ள பகல் வேளைகளில் அவை மண்ணுக்கு அடியில் வாழும். இவற்றின் உணவு முறையில் பல வகையான உணவு வகைகள் உள்ளன. இவற்றில் உலர வைத்த உணவுகள், பெர்ரி பழ வகைகள், கடலைகள், புதிய பழங்கள் மற்றும் காய்கறிகள் ஆகியவை அடங்கும். காடுகளில் அவை கீழே கிடக்கக்கூடிய கோதுமை, கடலை மற்றும் பழங்கள் காய்கறிகளின் துண்டுகள் ஆகியவற்றை சாப்பிடுகின்றன. எப்போதாவது சிறிய பழப்பூச்சி, கிரிக்கெட் மற்றும் உணவு புழுக்கள் போன்ற சிறிய பூச்சிகளையும் இவை உண்ணும். தலையிலிருந்து தோள்பட்டை வரை காணக்கூடிய வகையில் தலையின் இரு புறமும் மென்மையான மயிர் போன்ற பெரிதான பைகள் காணப்படும். இவற்றில் சேமிக்கப்பட வேண்டிய அனைத்து உணவு வகைகளையும் வைத்துக்கொண்டு தங்கள் இருப்பிடத்திற்குக் கொண்டு வரும் அல்லது பின்னர் உண்ணும்.
1839 ஆம் ஆண்டில் விஞ்ஞானப் பூர்வமாக தங்க வெள்ளெலிகளைக் (மிசோக்ரைசிடஸ் ஆரடஸ் ) குறித்து விவரித்து இருந்தாலும் கூட, 1930 ஆம் ஆண்டு தான் ஆராய்ச்சியாளர்களால் வெள்ளெலிகளை கருவுற செய்து வீட்டிலேயே வளர்க்கும் முறையை வெற்றிகரமாக அறிவிக்க முடிந்தது. வீட்டில் வளர்க்கக்கூடிய வகையில் இருக்கும் சிரியன் வெள்ளெலிகள், சிரியாவில் உள்ள இஸ்ரேல் அஹரோனி என்ற விலங்கியல் நிபுணரால் முதல் முதலில் கண்டெடுக்கப்பட்ட வெள்ளெலிகளில் இருந்து வந்தவையாகும்.
சுற்றுச்சூழல், மரபணுக்கள் மற்றும் மக்களுடன் உள்ள தொடர்பு ஆகியவற்றைப் பொருத்து வெள்ளெலிகளின் நடத்தையில் மாற்றம் ஏற்படும். அவற்றை பிடித்து வளர்ப்பது சுலபமாக இருப்பதனால் பல பொருளாதார வகையில் வளர்ந்த நாடுகளில் இவற்றை ஆய்வுக்கூட விலங்குகளாக பொதுவாக உபயோகிக்கின்றனர். வெள்ளெலிகள் புகழ் பெற்ற சிறிய வீட்டு செல்ல பிராணிகளாகவும் அறியப்படுகிறது.
பெயரியல்
ஹாம்ஸ்டர் என்ற பெயர் ஜெர்மன் மொழியில் உள்ள Hamster என்ற சொல்லில் இருந்து வந்தவையாகும். இந்த சொல் கூட பழங்கால ஜெர்மன் மொழியில் உள்ள hamustro என்பதில் இருந்து வந்ததாகும். இது ஒருவேளை பழைய ரஷிய வார்த்தையான choměstrǔ வுடன் தொடர்புடையதாக இருக்கலாம். ரஷிய வார்த்தையான khomiak வெள்ளெலி மற்றும் பால்டிக் வார்த்தையுடனும் கலந்து இது உருவாகி இருக்கலாம். பாலிடிக் வார்த்தை (லிதுவானியன் staras "வெள்ளெலி") அல்லது பெர்சியன் (ஏ.வி hamaēstar "அடக்குதல்") மொழியிலிருந்தும் இந்த வார்த்தை வந்திருக்கலாம்.
குணாதிசயங்கள்
வெள்ளெலிகள் தடிமனான உடல் வாகு கொண்டவை. உடலின் நீளத்தை விட அதனுடைய வாலின் நீளம் குறைவாக இருக்கும். இதற்கு மயிர்கள் கொண்ட சிறிய காதுகள், சிறிய ஒட்டக்கூடிய தன்மையுடைய கால்கள் மற்றும் அகலமான பாதம் ஆகியவை இருக்கும். அவற்றின் அடர்த்தியான, பட்டுப்போன்ற மயிர்கள் நீளமாகவோ அல்லது சிறியதாகவோ, இனத்திற்கு ஏற்ப கறுப்பு, சாம்பல், தேன், வெள்ளை, பழுப்பு, மஞ்சள் அல்லது சிவப்பு நிறத்தில் அல்லது இந்த வண்ணங்களின் கலவையாகவும் காணப்படலாம்.
thumb|ரோபோரோவ்ஸ்கி வெள்ளெலி
ஜீனஸ் ஃபோடொபஸ் வகையைச் சேர்ந்த இரண்டு இனத்தைச் சார்ந்த வெள்ளெலிகள் (ஃபோடோபஸ் கேம்ப்பெல்லி, கேம்ப்பெல்லின் குள்ள வெள்ளெலி மற்றும் குளிர்கால வெள்ளை ரஷிய குள்ள வெள்ளெலியான ஃபோடோபஸ் சங்கோரஸ்) மற்றும் ஜீனஸ் கிரிகெடுலஸ் வகையைச் சார்ந்த இரண்டு இனங்கள்(சீன கோடுகளுடைய வெள்ளெலியான கிரிக்கெடுலஸ் பாராபென்சிஸ் மற்றும் சீன குள்ள வெள்ளெலியான கிரிக்கெடுலஸ் கிரிசியஸ்) ஆகியவற்றிற்கு தலையில் இருந்து வால் வரை ஒரு அடர்த்தியான கோடு காணப்படும். ஜீனஸ் ஃபோடோபஸ் என்ற இனம் மிகவும் சிறியதாக இருக்கும். இவற்றின் உடல் அளவு 5.5 முதல் 10.5 செ.மீ வரை (2 முதல் 4 இஞ்ச் வரை) இருக்கும். அதிகமாகக் காணப்படும் வெள்ளெலி (கிரிக்கெடஸ் கிரிக்கெடஸ் ) தான் மிகவும் நீளமானது. இது 6 செ.மீ வரை (2-1/4 இஞ்ச்) உள்ள வால் பகுதியை சேர்க்காமல் 34 செ.மீ (சுமார் 13.5 இஞ்ச்) அளவுடையது. பெரிய முடியுடைய அல்லது டெட்டி கரடி வெள்ளெலி என்றும் அழைக்கப்படும் ஒரு வகை சிரியன் வெள்ளெலியான த அங்கோரா வெள்ளெலி தான் இரண்டாவது நீளமான வெள்ளெலி வகையாகும். இது சுமார் 18செ.மீ வரை காணப்படும் (சுமார் 7 இஞ்ச்).
வெள்ளெலிகளுக்கு சுமாரான கண் பார்வை தான் இருக்கும். அவற்றிற்கு கிட்டப்பார்வை உண்டு மற்றும் வண்ணங்களை அறியும் தன்மை குறைவாக இருக்கும். ஆனால், அவற்றிற்கு மிக அதிகமான வாசனை உணரும் சக்தியும், தீவிர கேட்கும் திறனும் உண்டு. வெள்ளெலிகள் தங்களது நுகரும் தன்மையை வைத்து பாலினம், உணவு மற்றும் இன ஈர்ப்பு சுரப்பி ஆகியவற்றை கண்டுகொள்கின்றன. இவை இந்த வகை உயிரினம் அதிக சத்தத்தை கூட உணரக்கூடியதாக இருக்கிறது. செவியுணரா ஒலியின் வரம்பில் கூட அவற்றால் கேட்க மற்றும் தகவல் பரிமாற முடியும்.
சில சமயத்தில் வால் பகுதியை பார்ப்பது கடினமாக இருக்கும். பொதுவாக வால் பெரியதாக இருக்காது (உடல் நீளத்தில் 1/6 அளவு). சீன குள்ள வெள்ளெலிக்கு மட்டும் உடல் நீளம் போலவே வால் நீளமும் இருக்கும். முடியின் நீளம் அதிகமுள்ள வெள்ளெலிகளில் இது தெரியாமலே இருக்கும். வெள்ளெலிகள் வளையும் தன்மையுடையவை மற்றும் அவற்றின் எலும்புகள் எளிதில் நொறுங்கும் தன்மையுடையவை. அதிகப்படியான வெப்ப நிலை மாற்றங்கள், அதிகப்படியான சூடு மற்றும் குளிர் ஆகியவற்றால் இவை எளிதில் பாதிக்கப்படக் கூடியவையாகும். வெள்ளெலிகள் பெருங்குடல் நொதிப்பிகள். இரண்டாவது முறை உணவை ஜீரணிக்க தனது கழிவையே உண்ண வேண்டியிருக்கும். இந்த முறைக்கு பெயர் கோப்ரோஃபேகி (தன் கழிவு உண்ணுதல்). வெள்ளெலிகள் உணவில் இருந்து சரியான ஊட்டச்சத்துகளை பெற இது மிகவும் அவசியமாக உள்ளது.
வெள்ளெலிகள் அனைத்துண்ணிகளாகும். அவை பல தரப்பட்ட உணவுகளை உண்ணக்கூடியவை. அவற்றிற்கு வழக்கமான வெள்ளெலி உணவுகள் கொடுக்கப்பட வேண்டும். ஆனால் புதிய பொருட்கள் மற்றும் காய்கறி, பழங்கள், (இவை அழுகியோ அல்லது கெட்டுப் போனால் அவற்றை அகற்ற வேண்டும்) விதை மற்றும் பழங்கள் உணவுகளை முயற்சிப்பது வெள்ளெலிகளுக்கும் அதன் உரிமையாளர்களுக்கும் மகிழ்ச்சி அளிப்பதாகவே இருக்கும். பெரும்பாலான வீட்டு விலங்கு உணவுகள் வெள்ளெலிகளுக்கு உகந்ததாக இருப்பதில்லை.
கொறித்துண்ணும் இனத்தைச் சேர்ந்தவை போலவே வெள்ளெலிகளிலும் காணப்படும் ஒரு குணாதிசயம் அதன் வெட்டுபற்களாகும். வாயின் முற்பகுதியில் இரண்டு ஜோடிகள் காணப்படும். இவை எப்போதும் வளர்ந்து கொண்டே இருப்பதால் அடிக்கடி அவை தேய்க்கப்படவேண்டும். வெள்ளெலிகள் கன்னங்களில் உள்ள பெரிய பை போன்ற அமைப்பில் உணவை சுமந்துக்கொண்டு அடியில் உள்ள சேமிப்பு பகுதிக்கு எடுத்துச்செல்கின்றது. கன்னங்கள் முழுமையாக இருக்கும் போது அதன் தலையின் அளவு இரட்டிப்பாக (அல்லது மூன்று மடங்காகவும்) காட்சி அளிக்கலாம். மத்திய கிழக்கு நாடுகளில் உள்ள வெள்ளெலிகள் கூட்டம் கூட்டமாக உணவுக்காக பூச்சிகளை வேட்டையாடுவது உண்டு.
நடத்தை
thumb|தங்க வெள்ளெலி வளர்த்தல் சிரியன் வெள்ளெலிகள் (மீசோக்கிரிக்கெட்டஸ் ஆரட்டஸ் ) பொதுவாக தனிமையில் இருப்பவை. கூட்டமாக வைக்கப்பட்டால் ஒன்றோடொன்று சண்டையிட்டு இறந்து கூட போகும். ஆனால், சில குள்ள வெள்ளெலிகள் அதே இனத்தைச் சேர்ந்த மற்ற உயிரினத்துடன் சேர்ந்து வாழும். வெள்ளெலிகள் ஒரு நாளின் பல மணி நேரங்கள் மண்ணுக்கடியிலேயே வாழ்ந்திருப்பதால் இவை கிரிப்பஸ்க்யுலர் எனக் கருதப்படுகிறது. அவை சூரிய அஸ்தமனத்திற்கு ஒரு மணி நேரத்துக்கு முன் தங்கள் இருப்பிடத்திலிருந்து வெளியே வந்து இருட்டுவதற்கு முன் திரும்பிவிடும். ஒரு கட்டத்தில் அவை இரவு முழுதும் அதிக செயல்பாடுடன் இருப்பதால் அவற்றை இரவு விலங்கு என்றும் கருதப்பட்டன. சில இனங்களை விட மற்றவை இரவு விலங்குகள் என கருதப்படுகின்றன. அனைத்து வெள்ளெலிகளும் சிறந்த முறையில் மணலில் பொந்து ஏற்படுத்தக்கூடியவை. தங்களது பொந்துகளை இரண்டு வழிகளுடனும் கூடு கட்ட, உணவு சேகரிக்க மற்றும் மற்ற செயல்பாடுகளுக்காக தனி அறைகளுடனும் அமைத்துக்கொள்கின்றன. மற்ற பாலூடிகளின் சுரங்கங்களுடனும் தொடர்பு ஏற்படுத்திக் கொள்கின்றன. உதாரணமாக, குளிர்கால வெள்ளை ரஷிய குள்ள வெள்ளெலிகள் (ஃபாஸ்டோஃபஸ் சுங்கோரஸ் )பிகாவின் பொந்து மற்றும் பாதைகளை பயன்படுத்துகின்றன. வெள்ளெலிகள் அசைவற்ற நிலையில் இருக்காத போதிலும், அவை தங்களது உடல் மண்டலங்கள் பலவற்றை “நிறுத்துகின்றன”. உதாரணமாக சுவாசம் மற்றும் இதயத் துடிப்பு போன்றவற்றை சிறிது நேரத்திற்கு நிறுத்துகின்றன. இந்த அசைவற்ற நிலை ஏழு முதல் பத்து நாள் வரை நீடிக்கும். வெள்ளெலிகள் தூங்கும் போது அதிக அளவு உணவை சேமித்து வைக்கும் என்பது தெரிந்த ஒன்றாகும். இதனால் வீட்டு வெள்ளெலிகள் சில நாட்களுக்கு உணவு இல்லாமலும் வாழும் தன்மையுடையது.
இனப்பெருக்கம்
thumb|right|ஒரு வாரத்துக்கு குறைவான வயதை உடைய குட்டிகளுடன் இருக்கும் தாய் சிரியன் வெள்ளெலி. இனத்திற்கேற்ப வெள்ளெலிகள் பல்வேறு வயதுகளில் இனப்பெருக்கத்திற்கு தயாராகின்றன. இது ஒரு மாதத்திலிருந்து மூன்று மாதம் வரை இருக்கலாம். ஒரு பெண் வெள்ளெலியின் இனப்பெருக்க வாழ்க்கை 18 மாதம் வரை மட்டுமே இருக்கும். ஆனால் ஆண் வெள்ளெலியின் இனப்பெருக்க வாழ்வு அதை விட கூடுதலாக இருக்கும். பெண் வெள்ளெலிகள் ஒவ்வொரு நான்கு நாட்களில் இனப்பெருக்கத்திற்கு தயாராக இருக்கும். அதன் பிறப்புறுப்புகள் சிவந்து போவதை வைத்து இதனை அறியலாம்.
வெள்ளெலிகள் சில பருவங்களில் மட்டும் தான் இனப்பெருக்கம் செய்யும். வட துருவத்தில் இவற்றின் இனப்பெருக்கக் காலம் ஏப்ரல் முதல் அக்டோபர் வரையாகும். இந்த நேரத்தில் 16 முதல் 23 நாட்கள் கர்ப்ப காலத்திற்குப் பின் இரண்டு முதல் ஐந்து முறை குட்டிகளை ஈனும். ஒன்று முதல் 13 குட்டிகள் வரை பிறக்கும். சிரியன் வெள்ளெலிகளின் கர்ப்ப காலம் 16 முதல் 18 நாட்கள், ரஷிய வெள்ளெலிகளின் கர்ப்ப காலம் 18 முதல் 21 நாட்கள், சீன வெள்ளெலிகளின் கர்ப்ப காலம் 21 முதல் 23 நாட்கள் மற்றும் ரோபோரொவ்ஸ்கி வெள்ளெலிகளின் கர்ப்ப காலம் 23 முதல் 30 நாட்கள் வரை இருக்கும். சிரியன் வகையை சேர்ந்தவைகள் ஒரு ஈற்றில் பெறக் கூடிய குட்டிகளின் எண்ணிக்கை ஏழாகும். ஆனால் சில சமயங்களில் 24 வரை கூட இருக்கலாம். 24 என்பது அதிக பட்சமாக கருப்பையில் இருக்கக்கூடிய குட்டிகளின் எண்ணிக்கையாகும். கேம்பெல்லின் குள்ள வெள்ளெலிகள் ஒரு ஈற்றில் 4 முதல் 8 குட்டி வரை இருக்கும். இது 14 வரை கூட செல்லும். குளிர்கால வெள்ளை ரஷிய குள்ள வெள்ளெலிகள் இவற்றை விட சிறிது குறைந்த எண்ணிக்கை குட்டிகளையே ஈனும். இது சீன மற்றும் ரோபோரோவ்ஸ்கி வெல்ளெலிகளுக்கும் பொருந்தும்.
சைபீரிய வெள்ளெலிகள் ஒரே ஒரு வாழ்க்கைத் துணையுடன் மிகவும் நெருக்கமாக வாழும் தன்மையுடையவை. அவற்றை பிரித்தால் அவை மிகவும் சோகமடைந்து விடும். இது குறிப்பாக ஆண் வெள்ளெலிகளில் காணப்படும். ஆண் வெள்ளெலிகள் செயலற்று போகும். அதிகமாக உண்ணும் மற்றும் மனிதர்களில் காணப்படும் மன உளைச்சலைப் போலவே இவைகளும் தங்கள் நடத்தையில் சில மாற்றங்களைக் காட்டும். இதனால் வெள்ளெலிகளுக்கு உடல் எடை அதிகரிக்கவும் கூடும்.
வெள்ளெலிகள் அதிக காலம் சேர்ந்தே வைக்கப்பட்டிருந்தால், ஆண் வெள்ளெலிகள் மீது சீன பெண் வெள்ளெலிகள் மிக ஆதிக்கத்தோடு நடந்துக்கொள்ளும் என அறியப்பட்டுள்ளது. சில வேளைகளில் பெண் தாக்கிய பிறகு ஆண் இறந்து கூட போகக்கூடும். சீன வெள்ளெலிகள் வளர்க்கப்படும் போது, அவை இனப்பெருக்கம் செய்து முடித்தவுடன் அவற்றை தனியாக வைத்துவிட வேண்டும். இல்லையெனில் அவை ஒன்றை ஒன்று தாக்கிக் கொள்ளும்.
தங்க பெண் வெள்ளெலிகளும் ஆண் வெள்ளெலிகள் மீது அதிக ஆதிக்கம் செலுத்தும் வகையில் இருப்பதால் அவற்றையும் இனப்பெருக்கத்துக்குப் பின் தாக்கிக்கொள்ளாமல் இருக்க அவற்றை பிரித்து விட வேண்டும். குட்டிகள் பிறக்கும் போது பெண் வெள்ளெலிகள் குறிப்பாக சத்தத்திற்கு மிகுந்த உணர்வுடன் காணப்படும். தனது குட்டிக்கு அபாயம் என்று தோன்றினால் அதனை தானே சாப்பிட்டு விடுவதும் உண்டு. ஆனால், சில சமயங்களில் அவை கன்னத்தில் உள்ள பைகளிலேயே இருக்கும்.
குட்டியை ஈனுவதற்கு முன்னதாகவே தாயால் தயார் செய்யப்பட்ட ஒரு கூட்டில் வெள்ளெலிகள் முடிகள் ஏதுமின்றி குருடாகவே பிறக்கும். தாய் காட்டில் உதிர்ந்து காணப்படும் பொருட்களான இலைகளை உபயோகிக்கும். பஞ்சு அல்லது செய்தித்தாளை அவை அதிகமாக விரும்புகின்றன. ஒரு வாரத்திற்குப் பின் கூட்டிற்கு வெளியே உள்ளவற்றை அவை பார்வையிடத் தொடங்கும். மூன்று வாரங்களுக்குப் பிறகு அவை முழுமையாகவே சுதந்திரமாக விடப்படுகின்றன. ரோபோரோவ்ஸ்கி வெள்ளெலிகள் 4 வாரத்துக்குப் பின் சுதந்திரம் அடைகின்றன. வெள்ளெலி வளர்ப்பவர்கள் பலர், அவை மூன்று முதல் ஒன்பது வாரங்கள் வரை இருக்கும் போது கடைகளில் விற்று விடுவார்கள்.
புணர்தல் மற்றும் வாழ்நாள்
சிரியன் வெள்ளெலிகள் பிடித்து வைத்திருக்கும் போது இரண்டு அல்லது மூன்று ஆண்டுகள் வரை பொதுவாக வாழும். காடுகளில் அவை இதை விட குறைவாகவே வாழும். பிடித்து வைத்திருக்கும் போது ரஷிய வெள்ளெலிகள் (கேம்ப்பெல் மற்றும் குளிர்கால வெள்ளை) தோராயமாக 1.5லிருந்து 2 ஆண்டுகள் வரை வாழும். சீன வெள்ளெலிகள் 2.5 முதல் 3 ஆண்டுகள் வரை வாழும். சிறிய அளவில் இருக்கும் ரோபோரோவ்ஸ்கி வெள்ளெலி 2 முதல் 3 வருடங்கள் வரை பிடித்து வைத்திருக்கும் போது வாழும். சிரியன் மற்றும் ரஷியன் வெள்ளெலிகள் விரைவாகவே பருவமடையும். அவை இளம் வயதிலேயே இனப்பெருக்கத்தை தொடங்கி விடும் (4-5 வாரம்). சீன வெள்ளெலிகள் 2-3 மாதங்களில் இனப்பெருக்கத்தைத் தொடங்கும் மற்றும் ரோபோரோவ்ஸ்கிகள் 3-4 மாதங்களில் தொடங்கும்.
இவற்றை அதன் போக்கில் விட்டுவிட்டால், வெள்ளெலிகள் ஒரு வருடத்தில் பல முறை குட்டிகள் போடும். ஒவ்வொரு ஈற்றின் போதும் பல குட்டிகள் இருக்கும். மேலே இருந்து பார்க்கும் போது உடலுறவுக்கு தயாராக பருவமடைந்திருக்கும் ஒரு பெண் வெள்ளெலிக்கு மெல்லிய வால் பகுதி காணப்படும். ஆணின் வால் பகுதி இரண்டு பக்கமும் வீக்கத்துடன் காணப்படும். இது அனைத்து இனங்களிலும் தெரியாது. ஆண் வெள்ளெலிகளுக்கு அவற்றின் உடலை விட பெரிதான விரைகள் காணப்படும். உடலுறவுக்கான பருவம் அடையும் 4-6 வாரங்களுக்கு முன் ஒரு இளம் வெள்ளெலியின் பாலை கண்டுபிடிப்பது கடினமான ஒன்றாகும். சோதித்து பார்க்கும் போது, பெண் வெள்ளெலிகளின் மலவாய் சார்ந்த மற்றும் இனப்பெருக்க உறுப்பு துவாரங்கள் அருகருகே காணப்படுகின்றன. ஆனால் ஆண்களில் இவை தூரமாகக் காணப்படுகின்றன. (ஆண்குறி ஒரு துவாரத்திற்குள் இருக்குமாதலால் அது ஒரு துவாரம் போல அல்லது இளஞ்சிவப்பு நிற பரு போல காணப்படும்).
பிடித்து வைக்கப்பட்டிருக்கும் வெள்ளெலியை அதிக நாட்களுக்கு தனது குட்டிகளோடு வைத்திருந்தால் (3-4 வாரங்கள் அல்லது அதற்கு மேலாக), அது தனது குட்டிகளையே தின்றுவிடக்கூடிய வாய்ப்பும் உள்ளது. குட்டிகள் தங்களுக்கான உணவு மற்றும் தண்ணீர் ஆகியவற்றை சேமிக்கத் தொடங்கிய உடனேயே அவற்றை பிரித்து விடுவது மிகவும் அவசியமாகும்.